**400 ученици в 6 града ще подобрят финансовата си грамотност с участие в програмата „Знания, които променят живота“**

***LifeChanger се реализира от JA България и МетЛайф за шеста година у нас и ще се преподава в 16 класа в София, Пловдив, Варна, Бургас, Враца и Пазарджик***

**28 ноември 2019 г., София – Започва новото издание на програмата „Знания, които променят живота”. Тя е насочен към повишаване на финансовата грамотност на младите хора и придобиване на умения за управление на личен бюджет. Ученици, учители и бизнес доброволци се събраха в София, за да сложат празничен старт на начало на петото издание на програмата. Участници през 2018/2019 учебна година ще бъдат ученици от 9. и 10. клас в 6 града в България. „Знания, които променят живота“ (LifeChanger) е инициатива на образователната организация JA България и МетЛайф България, като за шеста поредна година се подкрепя от Фондация МетЛайф**.

26-ма доброволци от МетЛайф България ще представят в клас петте теми на програмата „Разумни финанси“, разработена от JA България. Те ще я преподават от декември до април в общо 16 класа в училища в София, Варна, Бургас, Пловдив, Пазарджик и Враца. Участници в проекта LifeChanger ще бъдат 400 ученици, които не изучават предмет свързан с управлението на личните финанси. Бизнес доброволците от МетЛайф ще влязат в ролята на учители, които ще преподадат учебното съдържание. Темите обхващат областите спестяване, инвестиране, кредити, застраховки, личен бюджет, семейно финансово планиране и целеполагане.

Учениците и доброволците бяха поздравени от **директор маркетинг и комуникации в МетЛайф България, Антон Дуков**: *„Работата на моите колеги в клас ще бъде изключително отговорна. Онова, което ще научите за личните финанси от доброволците от МетЛайф през тази учебна година, ще ви помогне да подредите пъзела на своите познания за боравенето с личните средства и да се грижите за финансовото си здраве“.*

**Светослава Стоянова и Джулия Велинова от екипа на JA България** разясниха и пред какви предизвикателства ще бъдат изправени участниците: *„В теоретичната част ще минете през различни финансови, а също и кредитни сценарии, ще бъдете поставяни в ситуации, като в реалния живот и ще трябва да правите избори. В рамките на учебното съдържание „Разумни финанси“ ще се запознаете и с играта “Избери своя успех”, която е с изключително практическа насоченост и онлайн, в реално време ще проверите как е разумно да инвестирате или пък да спестите, за да постигнете удовлетворяващ резултат. Участието ви в тази програма е възможност, която ще оценявате в хода на целия ви активен живот като възрастни хора, защото ще развиете мислене, ориентирано към решаване на проблемите и устойчиви резултати.“*

Като част от обучението по лични финанси на учениците, има заложено едно предизвикателство за тях и техните семейства – съставяне на семеен бюджет, за семейна ваканция – как биха разпределили сумата за една семейна ваканция, къде биха се насочили. Най-добре аргументираните от финансова гледна точка бюджети ще се състезават, а най-добрите ученици от цялата страна ще участват през пролетта на 2020 г. във финансов иновационен лагер, където с подкрепата на менторите от МетЛайф ще решават финансово предизвикателство.

Всички ученици и учители, участващи в проекта са поканени да се включат и в програмата „Учебна компания“ на JA, където с подкрепата на своите учители и бизнес ментори ще създадат продукти и услуги, с подчертана социална насоченост и полза за обществото. В края на учебната година те ще се състезават и за наградата на МетЛайф – “LifeChanger”, носителят на която – една от учебните компании, ще бъде обявен по време на Младежкия бизнес форум „Изгряващи звезди“.

*За допълнителна информация: Светослава Стоянова, PR мениджър JA България,*

*t: +359 2 989 43 61, m: + 359 879 63 56 90, e:* [*svetoslava@jabulgaria.org*](mailto:svetoslava@jabulgaria.org)

*---*

**JA България**

Вече 22 години JA България е водеща международна организация у нас, с утвърдена репутация в предоставянето на иновативно и модерно образование от най-ранна възраст до университета.

Портфолиото от образователни продукти и услуги включва програми в 3 тематични области: предприемачество, финансова грамотност и умения за работа. JA използва т.нар. прогресивен или надграждащ предишните етапи модел на образование („от АБВ до PhD“), чрез който устойчиво се изгражда ключовата компетентност предприемчивост и инициативност. Образователната философия на JA се базира на методите на учене чрез правене и смесено обучение (blended learning) с използване на дигитализирано интерактивно съдържание и високи технологии. Бизнес моделът на организацията се отличава с тясно сътрудничество с бизнеса и хората от практиката, които участват в създаването и предоставянето на образователно съдържание, обучение и услуги, както и разработването на политики в областта на образованието и предприемачеството.

JA България е член на JA Worldwide и JA Europe и годишно достига до 30,000 ученици и студенти от 450 населени места в страната. Уебсаийт: [www.jabulgaria.org](http://www.jabulgaria.org)

**За МетЛайф**

MetLife Inc., чрез своите дъщерни фирми и филиали, е една от най-големите застрахователни компании в света. Основана през 1868 г., MetLife е глобален доставчик на застраховки Живот, Злополука, Придобивки за служители, и управление на активи. Обслужва около 100 милиона клиенти, има операции над 40 страни и водещи пазарни позиции в САЩ, Япония, Латинска Америка, Азия, Европа и Близкия изток. www.metlife.bg

**За Фондация Метлайф**

Фондация МетЛайф е създадена през 1976,  за да продължи дългите традиции на корпоративен принос и социална отговорност на МетЛайф към общностите. От основаването си, до края на 2013г., Фондация МетЛайф е предоставила над 600 милиона долара безвъзмездна помощ и 70 милиона долара инвестиции в програми, свързани с дейностите на организации, оказващи положително влияние върху живота на общностите. Днес фокус на фондацията е посветена на развитието на финансовото ограмотяване чрез предоставянето на 200 милиона щатски долара през следващите пет години, за да помогне в изграждането на по-сигурно бъдеще за хората и общностите по целия свят. За да научите повече за Фондация MetLife, посетете [www.metlife.org](http://www.metlife.org)

**За MetLife Life Changer**

MetLife LifeChanger или „Знания, които променят живота“ , е образователна програма за деца, създадена с партньорството на Джуниър Ачийвмънт и финансовата подкрепа на Фондация МетЛайф. Целта на програмата е  утвърждаването на финансова култура и грамотност на децата, като проектът се внедрява поетапно в страните, в които МетЛайф оперира. Life Changer е в процес на развитие в Южна Корея, Мексико, Полша, Турция, Гърция и Португалия.